Olíufélagið Skeljungur er rótgróið íslenskt félag en flestar bensínstöðvar félagsins eru merktar vörumerkinu Orkan . Aðsend mynd Tilkynning á vef Kauphallarinnar greinir frá því að félagið RES II , sem eru í eigu Sigurðar Bollasonar og Nönnu Bjarkar Ásgrímsdóttur , hafi fest kaup á ríflega 7% hlutafjár í Skeljungi . Samkvæmt tilkynningunni keypti RES II 20 milljónir hluta í Skeljungi þann 15. nóvember sl. auk þess að hafa gert framvirka samninga um 109 milljónir hluta . RES II jók við fjárfestingu sína í dag og festi kaup á 22 milljónum hluta í Skeljungi til viðbótar og fer því nú með samtals 151 milljónir hluti eða sem samsvarar 7,02% af heildarhlutafé félagsins og fara sömuleiðis með atkvæðisrétt í samræmi við það . Ef marka má hluthafalistann á heimasíðu Skeljungs þá er RES II næst stærsti hluthafinn á eftir Gildi Lífeyrissjóði sem fer með 9,2% hlut í félaginu . Gengi hluta í Skeljungi var skráð 8,15 krónur í lok síðustu viku og miðað við það gengi nemur fjárfesting RES II í Skeljungi 1.296 milljónum króna . Greint var frá því á dögunum að RES II hafiði selt Róberti Wessman hlut sinn í Sýn eða samtals 21,15 milljónir hluta . Gengi bréfa Sýnar þann 11. nóvember þegar tilkynnt var um viðskiptin var 28 krónur og samkvæmt því hljóðaði salan upp á tæpar 600 milljónum króna .